text: Dambur ifaçıları dambursuz, musiqisiz hayla deməyi sevmirlər. Desələr də, damburun müşayiəti ilə dedikləri qədər hayla deyə bilmirlər. Bunun təsdiqi üçün bir söyləyicidən eşitdiyimiz məlumatı burada verməyi məqsədəuyğun sayırıq. Gülüzanbinə kənd sakini 1957-ci il təvəllüdlü Bürcəliyev Ramazan İsə oğlunun uşaq vaxtı Sənəmin qarşısını kəsib ondan hayla istədiyini, Sənəmin isə onu sındırmayaraq gedib evdən əvvəlcə damburunu götürdüyünü, sonra hayla oxuduğunu söylədi.